Taalgebruik: instrumenteel, instrumentaalFoto: Pixabay Instrumenteel slaan letterlik op iets wat met behulp van ŉ instrument gedoen word. In die betekenis van someone is instrumental in a process/plan/system (bv. John was instrumental in getting the contract to build the new building), is dit beter om te sê iemand is behulpsaam met/by, iets is bevorderlik vir, dra by tot, is diensbaar aan, werk mee aan, speel ŉ rol in, of: deur die toedoen van. Instrumentaal hou verband met musiek wat voortgebring word deur, uitgevoer word op of gekomponeer word vir ŉ musiekinstrument; dus instrumentale musiek teenoor vokale musiek (sang).